OpenLLM-France/wikimedia huggingface dataset:
# Colom muntanyenc de Buru

El colom muntanyenc de Buru (Gymnophaps mada) és una espècie d'ocell de la família dels colúmbids (Columbidae) que habita els boscos de les muntanyes de l'illa de Buru.
# Boxa als Jocs Olímpics d'estiu de 1996

En els Jocs Olímpics d'Estiu de 1996 celebrats a la ciutat d'Atlanta (Estats Units d'Amèrica) es disputaren 12 proves de boxa, totes elles en categoria masculina. La competició es dugué a terme a l'Alexander Memorial Coliseum. En la competició de boxa participaren un total de 355 boxadors de 97 comitès nacionals diferents.

## Resum de medalles

| Prova | Or | Argent | Bronze |
| - 48 kg | Daniel Petrov | Mansueto Velasco | Oleg Kiryukhin |
| - 48 kg | Daniel Petrov | Mansueto Velasco | Rafael Lozano |
| - 51 kg | Maikro Romero | Bolat Dzhumadilov | Zoltan Lunka |
| - 51 kg | Maikro Romero | Bolat Dzhumadilov | Albert Pakeyev |
| - 54 kg | István Kovács | Arnaldo Mesa | Vichai Khadpo |
| - 54 kg | István Kovács | Arnaldo Mesa | Raimkul Malakhbekov |
| - 57 kg | Kamsing Somluck | Serafim Todorov | Pablo Chacon |
| - 57 kg | Kamsing Somluck | Serafim Todorov | Floyd Mayweather |
| - 60 kg | Hocine Soltani | Tontcho Tontchev | Terrance Cauthen |
| - 60 kg | Hocine Soltani | Tontcho Tontchev | Leonard Doroftei |
| - 63.5 kg | Héctor Vinent | Oktay Urkal | Fathi Missaoui |
| - 63.5 kg | Héctor Vinent | Oktay Urkal | Bolat Niyazymbetov |
| - 67 kg | Oleg Saitov | Juan Hernández Sierra | Daniel Santos |
| - 67 kg | Oleg Saitov | Juan Hernández Sierra | Marian Simion |
| - 71 kg | David Reid | Alfredo Duvergel | Yermakhan Ibraimov |
| - 71 kg | David Reid | Alfredo Duvergel | Karim Tulaganov |
| - 75 kg | Ariel Hernández | Malik Beyleroglu | Mohamed Bahari |
| - 75 kg | Ariel Hernández | Malik Beyleroglu | Rhoshii Wells |
| - 81 kg | Vasilii Jirov | Lee Seung-Bae | Antonio Tarver |
| - 81 kg | Vasilii Jirov | Lee Seung-Bae | Thomas Ulrich |
| - 91 kg | Félix Savón | David Defiagbon | Nate Jones |
| - 91 kg | Félix Savón | David Defiagbon | Luan Krasniqi |
| + 91 kg | Wladimir Klitschko | Paea Wolfgram | Duncan Dokiwari |
| + 91 kg | Wladimir Klitschko | Paea Wolfgram | Alexei Lezin |

## Medaller

| Posició | País | | | | Total |
| 1 | Cuba | 4 | 3 | 0 | 7 |
| 2 | Bulgària | 1 | 2 | 0 | 3 |
| 3 | Kazakhstan | 1 | 1 | 2 | 4 |
| 4 | Estats Units | 1 | 0 | 5 | 6 |
| 5 | Rússia | 1 | 0 | 3 | 4 |
| 6 | Algèria | 1 | 0 | 1 | 2 |
| 6 | Tailàndia | 1 | 0 | 1 | 2 |
| 6 | Ucraïna | 1 | 0 | 1 | 2 |
| 9 | Hongria | 1 | 0 | 0 | 1 |
| 10 | Alemanya | 0 | 1 | 3 | 4 |
| 11 | Canadà | 0 | 1 | 0 | 1 |
| 11 | Corea del Sud | 0 | 1 | 0 | 1 |
| 11 | Filipines | 0 | 1 | 0 | 1 |
| 11 | Tonga | 0 | 1 | 0 | 1 |
| 11 | Turquia | 0 | 1 | 0 | 1 |
| 16 | Romania | 0 | 0 | 2 | 2 |
| 17 | Argentina | 0 | 0 | 1 | 1 |
| 17 | Espanya | 0 | 0 | 1 | 1 |
| 17 | Nigèria | 0 | 0 | 1 | 1 |
| 17 | Puerto Rico | 0 | 0 | 1 | 1 |
| 17 | Tunísia | 0 | 0 | 1 | 1 |
| 17 | Uzbekistan | 0 | 0 | 1 | 1 |

## Referències

* ↑ «Olympedia – Boxing at the 1996 Summer Olympics». [Consulta: 29 desembre 2024].

## Enllaços externs

* (anglès) Amateur Boxing
# Mare de Déu dels Torrents

La Mare de Déu dels Torrents és un petita església d'estructura molt senzilla al terme municipal de Vimbodí i Poblet (Conca de Barberà) protegit com a bé cultural d'interès local. El reverend Magí Alandó, farmacèutic del cenobi de Poblet, va erigir aquest temple amb el permís de l'abat Josep Escuder el 1714, com diu una inscripció que hi ha a la façana. La imatge de la Verge fou trobada el 1484 dins un canyar i l'abat Juan Payo Coello hi va fer construir una ermita gòtica. Malmesa l'escultura el 1936, va ser restaurada.
A la façana principal s'obre una porta allindanada per sobre una fornícula amb una imatge, a continuació una petita rosassa i està rematada per un petit campanar d'espadanya. La imatge que hi ha dins de la fornícula és de pedra policromada, de 86 centímetres d'alçada, i representa a la Mare de Déu amb el nen al braç dret i un colom al braç esquerre. La fornícula està decorada amb un arc conopial rematat amb una bola i, a la part inferior, hi ha una inscripció que explica la construcció del temple.

## Notes

* ↑ «Goigs a la Mare de Déu dels Torrents de Vimbodí». [Consulta: 2019].
* 1 2 «Mare de Déu dels Torrents». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 maig 2012].

## Enllaços externs

* «Mare de Déu dels Torrents». Mapa de recursos culturals. Diputació de Tarragona.
* Fuguet Sans, J. (1984), «La construcció de l'ermita dels Torrents de Vimbodí (1713-1717)», Aplec de Treballs del Centre d'Estudis de la Conca de Barberà, 6, Montblanc, p. 113-132.
# Serra de la Sala

La Serra de la Sala és una serra situada entre els municipis de Sant Mateu de Bages i de Súria, a la comarca catalana del Bages, amb una elevació màxima de 697 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom faisà de clatell blanc

El colom faisà de clatell blanc (Otidiphaps nobilis aruensis; syn: Otidiphaps aruensis) és un tàxon d'ocell de la família dels colúmbids (Columbidae) considerat per diversos autors una subespècie d'Otidiphaps nobilis. Habita les illes Aru. El seu estat de conservació es considera vulnerable.
Malgrat ser un autèntic colom, el seu nom es deu al fet que els seus costums terrestres i la seva desenvolupada cua recorden clarament els faisans. Aquesta cua, aplanada lateralment, la mouen nerviosament amunt i avall quan es desplacen pel terra.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 12.2, gener 2020), el consideren encara una subespècie del colom faisà.

## Referències

* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 100. ISBN 978-84-16728-37-4.
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ BirdLife International. «Golden-crowned Kinglet. Regulus satrapa» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 29 agost 2022].
* ↑ «COLOM-FAISÀ DE CLATELL BLANC Otidiphaps aruensis». Zoo de Barcelona. [Consulta: 2 octubre 2021].
* ↑ «Pigeons» (en anglès). IOC World Bird List Version 12.2. International Ornithologists' Union, 01-07-2022.
# Punta de l'Home

La Punta de l'Home és una muntanya de 575 metres que es troba entre els municipis de Riba-roja d'Ebre, a la comarca de la Ribera d'Ebre i de La Fatarella, a la comarca del Terra Alta.
Al cim s'hi troba un vèrtex geodèsic (referència 249135001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bangui

Bangui, amb una població de 734.350 habitants (estimació de l'any 2012), és la capital i la ciutat principal de la República Centreafricana. Situada a la riba de l'Ubangui, afluent del Congo, prop d'una sèrie de ràpids que limiten el transport fluvial dels productes comercials, s'aixeca davant per davant de la ciutat congolesa de Zongo, a la riba oposada del riu, que forma la frontera entre la República Centreafricana i la República Democràtica del Congo. Les coordenades geogràfiques de Bangui són 4° 22′ N i 18° 35′ E. Amb una superfície de 67 km², la ciutat autònoma (commune autonome) de Bangui és la divisió administrativa de primer nivell més petita de la República Centreafricana, tot i ser-ne la més poblada.
Bangui es va fundar el 1889, com a centre administratiu de l'Alt Ubangui, més endavant anomenat Ubangui-Chari, a l'antiga Àfrica Equatorial Francesa i el 1958 va esdevenir la capital de la República Centreafricana. Va ser testimoni de les revoltes de març del 1981 per deposar el dictador Jean-Bedel Bokassa, llavors autoproclamat emperador. Ha estat escenari de diversos amotinaments, rebel·lions i cops d'estat, per la qual cosa es considera una de les ciutats més insegures de l'Àfrica.
El centre de la ciutat és a prop del riu i hi destaquen un gran arc de triomf dedicat a Bokassa, el Palau Presidencial, el Museu Boganda i el mercat central. L'àrea residencial, comercial i més animada correspon al barri anomenat km 5, situat a cinc quilòmetres al nord del centre urbà.
Les indústries principals de la ciutat es dediquen a manufacturar teixits, productes alimentaris, cervesa, calçat i sabó. Exporta principalment cotó, fusta, cafè i sisal. Té aeroport internacional i és seu de la Universitat de Bangui, fundada el 1970.

## Enllaços externs

* «Bangui». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Prefectures de la República Centreafricana
# Yale Babylonian Collection

La Yale Babylonian Collection és una branca independent de la Yale University Library situada al campus de la Universitat Yale a New Haven, Connecticut, als Estats Units. Comprèn més de 45.000 elements. Fou establerta després de la donació d'una col·lecció de tauletes d'argila cuneïformes per part de J. P. Morgan el 1909.

## Referències

* ↑ YBC 7289, Yale Babylonian Collection, USA.

## Enllaços externs

* Sobre la Yale Babylonian Collection (anglès)
# Beissug (Vísselki)

Beissug - Бейсуг (rus) és un possiólok al krai de Krasnodar (Rússia). És a la vora del riu Beissug i a 19 km al nord-est de Vísselki i a 96 km al nord-est de Krasnodar. Pertanyen a aquest possiólok les stanitses d'Aleksandronévskaia i Novodonétskaia.

## Enllaços externs

* Aquest article conté dades geogràfiques extretes de Google Earth i el mapa de Rússia de Yandex.ru.
* Mapa a maps.vlasenko.net (rus).
* Estació Bursak a Panoramio Arxivat 2014-07-14 a Wayback Machine.
* Vista de la vila a Panoramio Arxivat 2014-07-14 a Wayback Machine.
# Lepidosaures

Els lepidosaures (Lepidosauria) són un ordre de sauròpsids (rèptils) diàpsids recoberts d'escates superposades. Inclou les tuatares, llangardaixos, serps i amfisbenis. Els lepidosaures són el grup més reeixit dels rèptils moderns.

## Taxonomia

Lepidosauria comprèn els següents ordres:
* Squamata - llangardaixos, serps i amfisbenis.
* Sphenodontia - tuàtara
* Sauropterygia
** Nothosauria (extingit)
** Plesiosauria (extingit)
# Serra de les Abrines

La Serra de les Abrines és una serra situada a cavall dels termes municipals de Calders i de Monistrol de Calders, a la comarca del Moianès, amb una elevació màxima de 613 metres.
Està situada a l'esquerra del Calders, en un lloc on aquest riu fa un gran meandre per tal de canviar de direcció i fer tota la volta a l'extrem nord de la serra de les Abrines. Just en aquest extrem de la serra hi ha el Castell de Calders, dalt d'un turó aïllat que és, de fet, la continuïtat de la serra de les Abrines.
A l'extrem de migdia es troba el Serrat de Mussarra, que és la seva continuïtat natural en aquella direcció, i tot el Pla de Mussarra, amb l'antic veïnat de masies, moltes d'elles actualment desaparegudes, que havien constituït la parròquia rural de Sant Pere de Mussarra.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom cuabarrat meridional

El colom cuabarrat meridional (Patagioenas albilinea) és una espècie d'ocell de la família dels colúmbids (Columbidae) d'Amèrica Central i l'oest de Sud-amèrica.
Cria als boscos de muntanya, entre 500 – 3.600 m del sud d'Amèrica Central i Amèrica del Sud, a Costa Rica, oest de Panamà (cap a l'est fins l'est de Veraguas), i des de Colòmbia (als Andes, Sierra Nevada de Santa Marta i Sierra de Perijá), nord i sud de Veneçuela (des de Zulia cap al sud fins a Tachirá i cap a l'est fins a Sucre i Monagas. Tepuis de Bolívar i Amazonas), Trinitat i Tobago i adjacent nord-oest del Brasil (Roraima), cap al sud, a través dels Andes de l'Equador, el Perú i centre de Bolívia (La Paz, Cochabamba, oest de Santa Cruz) fins al nord-oest de l'Argentina (Jujuy, Salta, Catamarca, Tucumán).

## Taxonomia

Molts autors consideren que aquesta espècie forma part de Patagioenas fasciata. Modernament alguns autors la consideren una espècie diferent, amb tres subespècies:
* P. a. crissalis (Salvadori, 1893). Costa Rica i Panamà.
* P. a. roraimae (Chapman, 1929). Muntanyes del centre i sud-est de Veneçuela.
* P. a. albilinea (Bonaparte, 1854). Colòmbia, Trinitat, Veneçuela, Equador, Perú, Bolívia i Argentina.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ LF. Baptista, PW. Trail i HM Horblit (2018). Pigeons, Doves (Columbidae) J. del Hoyo, A. Elliott, J. Sargatal, D.A. Christie i E. de Juana, (eds.). Handbook of the Birds of the World Alive. Lynx Edicions, Barcelona.
# Serra dels Valencians

La Serra dels Valencians és una serra situada al municipi de Riba-roja d'Ebre a la comarca de la Ribera d'Ebre, amb una elevació màxima de 391 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Haute-Kotto

Haute-Kotto (en francès, literalment Alt Kotto) és una de les 14 prefectures de la República Centreafricana, situada al voltant de la conca alta del riu Kotto, afluent de l'Ubangui. Es localitza al centre-est del país i fa frontera amb el Sudan del Sud. La seva capital és Bria, que en el cens del 2003 tenia 35.204 habitants. Limita amb les prefectures de Vakaga al nord, Bamingui-Bangoran al nord-oest, Ouaka a l'oest, Basse-Kotto i Mbomou al sud, i Haut-Mbomou a l'est.
Amb 86.650 km², és la prefectura més extensa del país.

## Enllaços externs

* «Haute-Kotto». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Prefectures de la República Centreafricana
# Belcastro

Belcastro és un municipi italià, situat a la regió de Calàbria i a la província de Catanzaro. L'any 2023 tenia 1.231 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.413 | 1.387 | 1.231 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Església vella de Santa Maria d'Aguilar

Santa Maria d'Aguilar és una església al municipi de Montmajor (Berguedà) inclosa a l'Inventari del Patrimoni Arquitectònic de Catalunya. Es troba però, més a prop de la vila de Cardona (Bages).

## Descripció

Correspon a la primera església del Castell d'Aguilar, avui també aterrat i difícilment identificable entre les ruïnes. L'estructura de l'església, de nau petita, està coberta amb volta de canó i amb un absis a llevant. L'aparell és molt desordenat, amb blocs de pedra de diferents mides. Resten visibles entre les runes, l'arc triomfal, els vestigis d'una finestra, el massís campanar de planta rectangular que possiblement pertanyia al castell, i un absis interessant, més baix que la nau.

## Notícies històriques

El lloc de Aquilaro o Podio Aquilario és esmentat ja el segle xii, dins la documentació d'aquest castell actualment enrunat. Aquesta església fou antigament sufragània de Sant Esteve del Pujol de Planès i més tard depengué de l'església de Sant Andreu de Gargallà, totes dues parròquies del terme de Montmajor.
Fou substituïda per l'Església nova de Santa Maria d'Aguilar (s.XVIII).

## Referències

* «Església de Santa Maria d'Aguilar del Sunyer». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juny 2012].
# Serrat de la Rovira (Sant Feliu Sasserra)

El Serrat de la Rovira és una serra situada al municipi de Sant Feliu Sasserra, a la comarca catalana del Bages, amb una elevació màxima de 535 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom de Liverpool

El colom de Liverpool (Caloenas maculata) és un ocell extint de la família dels colúmbids (Columbidae). Va ser esmentat i descrit per primera vegada en 1783 per John Latham, que havia vist dos espècimens de procedència desconeguda i un dibuix que representava l'ocell. Les relacions taxonòmiques de l'ocell no eren clares, i els primers especialistes van suggerir moltes possibilitats diferents, encara que es va establir la idea que estava relacionada amb el colom de Nicobar i es va situar en el mateix gènere, Caloenas. Avui dia, només es conserva un exemplar, al World Museum de Liverpool. Es creu que aquest exemplar va ser recollit a la Polinèsia Francesa, probablement a Tahití, entre 1783 i 1823.
El 2014 un estudi genètic el va confirmar com una espècie de ple dret.

## Referències

* ↑ Fuller, 2000, p. 174–175
* ↑ Gibbs et al., 2001
# El Pujol Gran

El Pujol Gran és una muntanya de 265 metres que es troba al municipi de Sitges, a la comarca del Garraf.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Falzia lluent

La falzia lluent (Asplenium azomanes) és una espècie de falguera d'origen híbrid de la família Aspleniaceae. Fou trobada per primera vegada a la Vall de Sóller a la Serra de Tramuntana de l'illa de Mallorca i descrita al mateix temps per botànics espanyols i alemanys. Aquests darrers li donaren el nom d'Asplenium trichomanes ssp. coriaceifolium.

## Característiques

Les seves frondes són coriàcies, com de plàstic, i el raquis és molt gruixut, de color granat obscur i brillant. Una característica típica d'aquesta falguera és l'existència d'una petita aurícula a la base de les pinnes mitjanes i inferiors dirigida cap a l'àpex de la làmina amb un o dos sorus al revers. Esporulació d'octubre a març.

## Hàbitat

Viu entre les pedres de les parets de les marjades i a les encletxes de roques calcàries orientades cap al Nord i Nord-oest. Depenent del grau d'exposició al sol, el seu fenotipus canvia molt, fent-se més coriaci si rep més llum solar. Durant el mesos més secs de l'estiu entra en estivació, deshidratant-se les seves frondes, arribant a semblar morta. Amb les primeres pluges de la tardor les frondes seques es rehidraten i reverdeixen ràpidament.

## Distribució

La seva població es troba repartida per tres localitats separades pel Mar Mediterrani: les Illes Balears (Mallorca, Eivissa i Formentera), el sud de la península Ibèrica (Albacete, Jaén, Màlaga, Cadis, Múrcia i Almeria a Espanya i Faro a Portugal) i el nord del Marroc (Serralada del Rif i muntanyes de Beni Snassen).

## Híbrids

* Asplenium x tubalense (Asplenium trichomanes nothosubsp. barreraense): híbrid alotetraploide fruit de l'encreuament entre Asplenium azomanes i Asplenium trichomanes ssp. quadrivalens.
* Asplenium trichomanes nothosubsp. malacitense: híbrid hexaploide entre Asplenium azomanes i Asplenium trichomanes ssp. inexpectans.

## Vegeu també

* Asplenium anceps.

## Referències

* ↑ «Cercaterm | TERMCAT - Asplenium azomanes». [Consulta: 24 setembre 2022].
* ↑ Alomar, Guillem. Les falgueres de les Balears. Edicions Documenta Balear S.L., 2003. ISBN 8495694417.

## Bibliografia

* Alomar, Guillem. Les falgueres de les Balears. Edicions Documenta Balear S.L., 2003. ISBN 8495694417.
# Bellante

Bellante és un municipi situat al territori de la Província de Teramo, en Abruços, (Itàlia).

## Demografia

* Gràfica d'evolució de Bellante entre 1861 i 2001
Evolució demogràfica :
| 1r gener 2017 | 1r gener 2018 | 1r gener 2023 |
| 7.152 | 6.997 | 6.849 |
# Preptoteris

Els preptoteris (Preptotheria) són un superordre d'euteris que inclou els mateixos éssers vius que els epiteris a excepció dels leptíctids que són tots extints. Es caracteritzen per l'evolució en forma d'estrep d'un os de l'orella. Són un clade que comprèn la majoria dels mamífers.
# Serrat del Porquer

El Serrat del Porquer és una serra situada al municipi de Cardona a la comarca del Bages, amb una elevació màxima de 562 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom verdós de les Ryukyu

El colom verdós de les Ryukyu (Treron permagnus) és una espècie d'ocell de la família dels colúmbids (Columbidae) que habita els bosocs de les illes Ryukyu.

## Taxonomia

S'han descrit dues subespècies:
* T. p. permagnus Stejneger, 1887. De les Ryukyu septentrionals.
* T. p. medioximus (Bangs, 1901). De les Ryukyu meridionals.
Ambdues subespècies han estat incloses tradicionalment a Treron formosae.
# La Falconera (Sitges)

La Falconera és una muntanya de 128 metres que es troba al municipi de Sitges, a la comarca del Garraf. Existeixen cursos subterranis d'aigua dolça que brollen als penya-segats de la muntanya i sota el nivell del mar. Van intentar ser explotats a finals del segle xix.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Fornells, F. «Barcelona puede encontrar una mina de agua en... el fondo del mar». El Mundo Deportivo, 25-04-1970 [Consulta: 29 abril 2024].
* ↑ Aymamí i Domingo, Gener «El riu subterrani de la Falconera (Garraf)». Del Penedés, 14, 2007, pàg. 89-93 [Consulta: 29 abril 2024].
# Angelika Wild

Angelika Wild (Katowice, Polònia; 30 d'octubre de 1982) és una actriu pornogràfica polonesa radicada a Itàlia.

## Biografia

D'adolescent era apassionada pel ball i actuava en espectacles eròtics a Polònia. Malgrat haver-se criat en una família catòlica tradicional, és una dona liberal que gaudeix amb el contacte del públic en les actuacions en viu i que, en 2001, va aconseguir un contracte per a treballar a Itàlia. Sense dubtar-ho, va abandonar la seva casa i la seva família i va marxar a Torí, on, poc temps després, va rebre una oferta per a participar en una pel·lícula X.
Li agradava treballar amb directors que "veuen el porno com a cinema, no com una mera representació del sexe", i cita a Mario Salieri i els films de la companyia Private com els seus preferits.
Angelika es va donar a conèixer per al públic espanyol per la seva participació a Who Fucked Rocco?, de Rocco Siffredi, en la qual protagonitzava una escena al costat de Holly One i Michael Carpenter. Aquella pel·lícula va aconseguir alguns dels més importants premis del Festival de Barcelona, i li va obrir les portes de la productora Nero e Azzurro, propietat de Mario Salieri, malgrat que el director napolità no contracta mai actrius tatuades i Angelika llueix set tatuatges diferents en diversos llocs de la seva anatomia.
A Espanya la hi ha pogut veure en esdeveniments com el 1r i 2n Festival Eròtic de Madrid (Exposex) al costat d'altres actrius porno portades per la companyia N&A com Lanny Barbie o Uma Best, i també al Festival Eròtic de Barcelona 2007 (FICEB).

## Premis

* Premi Turia a la millor actriu porno europea l'any 2006

## Referències

* ↑ «Interviu Zona Caliente». Arxivat de l'original el 2009-06-15. [Consulta: 28 setembre 2008].
* ↑ Angelika Wild a thenude.eu
* ↑ Who fucked Rocco ? a adultdvdtalk.com
* ↑ XV PREMIS TURIA 2006 a Caratelera Turia
* ↑ Halcones junto al Mediterráneo, Levante-EMV, 2 de juliol de 2006

## Enllaços externs

* Angelika Wild a Internet Adult Film Database (anglès)
* Angelika Wild a Adult Film Database (anglès)
# Boyd

Boyd és un poble situat al comtat de Wise en l'estat nord-americà de Texas. En el cens dels Estats Units del 2010 tenia 1.207 habitants i una densitat de població de 113,72 persones per km². Té una superfície total de 10,61 km².

## Referències

* ↑ «Boyd». Gran Enciclopèdia Catalana. Barcelona: Grup Enciclopèdia Catalana.
* ↑ «Google Maps». [Consulta: 8 maig 2019].